Lentvario Viešpaties Apreiškimo Švč. Mergelei Marijai bažnyčia

Lentvario Viešpaties Apreiškimo Švč. Mergelei Marijai bažnyčia – bažnyčia, stovinti Lentvario mieste, 7 km į rytus nuo Trakų. Kultūros paveldo objektas Nr. 16068.

Pamaldos laikomos lietuvių ir lenkų kalbomis. Lentvario parapijoje aptarnaujama Trakų Vokės koplyčia, senosiose kapinėse stovi Lentvario (Račkūnų) koplyčia.

 Istorija 

Vladislovas Tiškevičius ir Lentvario apylinkių gyventojai 1897 m. prašė valdžios leidimo statyti bažnyčią. Šis ir kiti 1904 m. prašymai atmesti. 1905 m. bažnyčią projektavo italų architektas Orsino Bongi,Lentvario bažnyčios vidaus pjūvio brėžinys (autorinė kopija). Limis.lt (tikrinta 2025-11-30). 1905 m. leidimas gautas, įrengta laikina bažnyčia. 1908 m. įkurta parapija.

1910 m. patvirtintas inžinieriaus Aleksandro Antonovičiaus mūrinės bažnyčios projektas. 1926 m. pastatyta dabartinė bažnyčia. Klebono Kazimiero Kulako rūpesčiu bažnyčią 1943 m. restauravo inžinierius Br. Galinis. Ją 1952 m. konsekravo Panevėžio vyskupas Kazimieras Paltarokas. Lentvaryje iki mirties kunigavo Juozapas Karaliukas (1908–1963), Sibiro tremtinys.

 Kunigai 

Parapijos klebonai

 Alfred Grzybowski (1906–1909)
 Aleksander Łoszakiewicz (1909–1919)
 Jan Lamajć (1919–1920)
 Franciszek Kaczmerek (1920–1921)
 Józef Cyrankiewicz (1921–1923)
 Henryk Wojniusz (1923–1931)
 Stanisław Tracewski (1931–1933)
 Kazimierz Kułak (1933–1957)
 Vaclovas Aliulis (1957–1962)
 Juozas Urbanas (1962–1966)
 Ignas Paberžis (1966–1968)
 Bronius Sakevičius (1968–1991)
 Vytautas Rudis (1991–1993)
 Miroslav Grabovski (1993–2000)
 Tadeuš Aleksandrovič (2000–2010)
 Gintaras Petronis (2010–2022)
 Pavel Paliul (2022-)
</div>

 Architektūra 

Bažnyčia neoromaninė, beveik kvadratinio plano, bebokštė, bazilikinė, su trisiene apside. Vidus 3 navų, atskirtų kolonomis. Prie bažnyčios pietryčių kampo prišlieta aukšta varpinė. Šventoriaus tvora akmenų mūro.

Šventovėje išliko XIX a. pradžios paveikslas „Šv. Juozapas“ ir sieninė tapyba (1943 m., dailininkai L. Torvirtas, J. Hoppenas).

 Galerija 

 Šaltiniai 

 Nuorodos 

 Vyskupijos informacija
 Trakų dekanato informacija 

Kategorija:Lentvaris
Kategorija:Neoromaninė architektūra Lietuvoje
Kategorija:Trakų rajono bažnyčios
Kategorija:Lietuvos kultūros vertybės: bažnyčios